pythainlp/thaigov-v2-corpus-22032023 huggingface dataset:
วันอาทิตย์ที่ 24 มกราคม 2564
สธ. ประกาศรางวัลศรีสังวาลย์ประจำปี 2563 สำหรับพยาบาลดีเด่นระดับประเทศ
กระทรวงสาธารณสุข ประกาศรางวัลศรีสังวาลย์ ประจำปี 2563 แก่พยาบาลผู้มีผลงานพัฒนาวิชาชีพดีเด่นระดับประเทศ สาขาผู้นำการพยาบาลระดับนโยบาย และสาขาการพยาบาลในสถานบริการ
กระทรวงสาธารณสุข ประกาศรางวัลศรีสังวาลย์ ประจำปี 2563 แก่พยาบาลผู้มีผลงานพัฒนาวิชาชีพดีเด่นระดับประเทศ สาขาผู้นำการพยาบาลระดับนโยบาย และสาขาการพยาบาลในสถานบริการ
นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า กระทรวงสาธารณสุข ได้ประกาศรายชื่อพยาบาลดีเด่นผู้ได้รับรางวัลศรีสังวาลย์ ประจำปี 2563 ซึ่งเป็นรางวัลเกียรติยศสูงสุดของพยาบาลไทย โดยมีผู้รับรางวัลใน 2 สาขา คือ สาขาผู้นำการพยาบาลระดับนโยบาย ได้แก่ นางกฤษดา แสวงดี และสาขาการพยาบาลในสถานบริการ ได้แก่ นางสาวเอื้อมพร กาญจนรังสิชัย ซึ่งทั้ง 2 ท่านได้ผ่านการพิจารณาคัดเลือกจากคณะกรรมการรางวัลศรีสังวาลย์ ตามกระบวนการและเกณฑ์การคัดเลือก จากผู้ที่ได้รับการเสนอชื่อ 19 ท่าน จากองค์กรต่าง ๆทั้งภาครัฐและเอกชน
นายแพทย์เกียรติภูมิกล่าวต่อว่า รางวัลศรีสังวาลย์ เป็นรางวัลที่กระทรวงสาธารณสุข ได้ร่วมกับคณะกรรมการรางวัลศรีสังวาลย์ องค์กรวิชาชีพพยาบาล สภาการพยาบาล จัดทำขึ้นเพื่อมอบให้แก่พยาบาลที่มีผลงานพัฒนาวิชาชีพดีเด่นระดับประเทศ ทั้งด้านบริการ วิชาการ และบริหาร ตั้งแต่ปี 2558 เป็นต้นมา ประกอบด้วย 3 สาขา ได้แก่ สาขาผู้นำการพยาบาลระดับนโยบาย สาขาการพยาบาลในสถานพยาบาล และสาขาการพยาบาลในชุมชน โดยได้รับพระราชทานพระบรมราชานุญาตให้เชิญพระนามาภิไธย “ศรีสังวาลย์” เป็นชื่อรางวัล และให้เชิญพระอักษรพระนามาภิไธย “ส.ว.” ประดิษฐานบนโล่รางวัลมอบแก่ผู้ที่ได้รับการคัดเลือก เพื่อน้อมรำลึกถึงพระมหากรุณาธิคุณของสมเด็จพระศรีนครินทราบรมราชชนนีที่มีต่อวิชาชีพการพยาบาลและการผดุงครรภ์มาโดยตลอดพระชนม์ชีพ
สำหรับนางกฤษดา แสวงดี ผู้ได้รับรางวัลสาขาผู้นำการพยาบาลระดับนโยบาย ปัจจุบันดำรงตำแหน่งที่ปรึกษาระดับกระทรวง นักวิเคราะห์นโยบายและแผนทรงคุณวุฒิ ด้านแผนยุทธศาสตร์สาธารณสุข สำนักงานปลัดกระทรวงสาธารณสุข มีผลงานเด่น อาทิ จัดทำแผนความต้องการกำลังคนสายงานพยาบาลของหน่วยบริการสุขภาพสังกัดกระทรวงสาธารณสุข ปีพ.ศ. 2560 – 2579 และข้อเสนอต่อรัฐมนตรี ในการกำหนดกรอบอัตรากำลังสายงานการพยาบาล กำหนดตำแหน่งจ้างงานและการวางแผนการผลิตผู้ช่วยพยาบาลแก้ปัญหาขาดแคลนพยาบาล จัดทำระบบและออกระเบียบการจ่ายค่าตอบแทนตามผลการปฏิบัติงานแก่บุคลากรในโรงพยาบาลต่างๆ จัดทำแนวทางการจัดอัตรากำลังพยาบาลใช้เป็นคู่มือบริหารจัดการและวางแผนอัตรากำลัง กลุ่มการพยาบาล โรงพยาบาลทุกแห่งในสังกัดกระทรวงสาธารณสุข เป็นต้น
นางสาวเอื้อมพร กาญจนรังสิชัย ผู้ได้รับรางวัลสาขาการพยาบาลในสถานบริการ อดีตพยาบาลวิชาชีพเชี่ยวชาญ หัวหน้าพยาบาล โรงพยาบาลมหาราชนครราชสีมา มีผลงานเด่น อาทิ การพัฒนาแนวปฏิบัติการพยาบาลทางคลินิกและออกแบบระบบบริการพยาบาลในกลุ่มโรคเฉพาะทางที่มีความยุ่งยากซับซ้อน ควบคุม กำกับ นิเทศงานให้เป็นไปตามมาตรฐาน นำมาพัฒนาปรับปรุงรูปแบบระบบการบริการพยาบาลอย่างต่อเนื่อง จัดโครงการและแผนพัฒนารูปแบบบริการที่สอดคล้องกับความต้องการของผู้ป่วยและญาติ จัดโครงสร้างองค์กรที่เอื้อต่อการศึกษาวิจัยทางการพยาบาล นำมาประยุกต์ใช้ในการพัฒนางานและใช้ข้อมูลสารสนเทศทางการพยาบาล ผลการวิจัยการพัฒนารูปแบบการดูแลผู้ป่วยสมองขาดเลือดเฉียบพลันที่ได้รับยาละลายลิ่มเลือด โครงการพัฒนาระบบการจำแนกประเภทผู้ป่วยในหอผู้ป่วยหนัก โรงพยาบาลมหาราชนครราชสีมา ซึ่งได้รับรางวัลดีเด่นของกระทรวงสาธารณสุขในปี 2560 เป็นต้น
************************************** 24 มกราคม 2563
วันอาทิตย์ที่ 24 มกราคม 2564
นายกฯ ขอบคุณ เป็นกำลังใจให้ทุกภาคส่วน เสียสละ ทุ่มเททำงาน ยับยั้งโควิด-19 รอบใหม่ ตลอด 1 เดือน
รองโฆษกรัฐบาลเผย นายกฯ ขอบคุณ เป็นกำลังใจให้ทุกภาคส่วน เสียสละ ทุ่มเททำงาน ยับยั้งโควิด-19 รอบใหม่ ตลอด 1 เดือน
เมื่อวันที่24ม.ค.น.ส.ไตรศุลีไตรสรณกุลรองโฆษกประจําสํานักนายกรัฐมนตรีเปิดเผยว่าพล.อ.ประยุทธ์จันทร์โอชานายกรัฐมนตรีและรมว.กลาโหมขอบคุณและเป็นกำลังให้คณะแพทย์เจ้าหน้าที่บุคลากรสาธารณสุขฝ่ายปกครองทหารตำรวจตลอดจนอาสาสมัครสาธารณสุขประจำหมู่บ้าน(อสม.)และหน่วยงานที่เกี่ยวข้องในการทำงานอย่างหนักเพื่อป้องกันยับยั้งการแพร่ระบาดของโรคโควิด-19ตลอด1เดือนที่ผ่านมาหลังจากเกิดกรณีพบผู้ติดเชื้อโควิด-19จำนวนมากที่ตลาดกลางกุ้งจังหวัดสมุทรสาครเมื่อวันที่19ธ.ค.2563ซึ่งหลายภาคส่วนได้เสียสละทำงานอย่างไม่มีวันหยุดเพื่อควบคุมสถานการณ์ให้ได้โดยเร็ว
น.ส.ไตรศุลีกล่าวว่าพล.อ.ประยุทธ์ขอเป็นกำลังใจทุกภาคส่วนได้ทำหน้าที่ตอนไปจนกว่าจะควบสถานการณ์ได้ทั้งหมดและการติดเชื้ออยู่ในเกณฑ์ต่ำซึ่งปัจจุบันสามารถควบคุมสถานการณ์ได้แล้วในหลายจังหวัดทั้งหมดนี้เป็นผลจากการทุ่มเททำงานอย่างหนักของทุกองคาพยพและความร่วมมือของประชาชนโดยนายกรัฐมนตรียังฝากให้ทุกคนทำงานด้วยความระวัดระวังอย่าประมาทเน้นความปลอดภัยทั้งตนเองและส่วนรวมรัฐบาลพร้อมสนับสนุนปัจจัยด้านต่างๆอย่างเต็มที่เพื่อความปลอดภัยของประชาชน
น.ส.ไตรศุลีกล่าวว่ารัฐบาลยังต้องขอความร่วมมือประชาชนช่วยกันลดความเสี่ยงการติดโควิด-19ไม่ว่าจะเป็นการงดการเดินทางโดยไม่จำเป็นงดเดินทางไปในพื้นที่เสี่ยงงดการรวมกลุ่มสวมใส่หน้ากากอนามัยเมื่อออกจากบ้านล้างมือด้วยเจลแอลกอฮอล์อย่างสม่ำเสมอติดตั้งแอปพลิเคชั่นหมอชนะฯลฯและขอบคุณประชาชนที่ให้ความมือเป็นอย่างดีเสมอมาโดยหลังจากนี้จะมีการผ่อนปรนมาตรการต่างๆตามลำดับแต่ต้องไม่ประมาทการ์ดไม่ตก
................
วันอาทิตย์ที่ 24 มกราคม 2564
นายกฯ ไม่ปิดกั้นเอกชนนำเข้าวัคซีนโควิด-19 ขอให้ขึ้นทะเบียนกับ อย. เพื่อมั่นใจว่าปลอดภัย
โฆษกรัฐบาลเผย นายกฯ ไม่ปิดกั้นเอกชนนำเข้าวัคซีนโควิด-19 ขอให้ขึ้นทะเบียนกับ อย. เพื่อมั่นใจว่าปลอดภัย
วันนี้(24ม.ค.64)นายอนุชาบูรพชัยศรีโฆษกประจำสำนักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมมีนโยบายให้เอกชนสามารถนำเข้าวัคซีนโควิด-19ได้โดยขอให้ยื่นเอกสารขอขึ้นทะเบียนวัคซีนกับทางสำนักงานคณะกรรมการอาหารและยา(อย.)ให้ถูกต้องทั้งนี้อย.จะพิจารณาตรวจสอบวัคซีนที่จะขอนำเข้ามาใช้ในประเทศไทยซึ่งจะต้องได้รับการประเมินก่อนนำไปใช้จริงโดยทางอย.จะประเมินทั้งในด้านคุณภาพด้านความปลอดภัยและด้านประสิทธิผลของวัคซีนว่าเหมาะสมกับคนไทยโดยผู้ที่ต้องการขึ้นทะเบียนจะต้องแสดงข้อมูลเอกสารหลักฐานเพื่อประเมินคุณสมบัติของวัคซีนทั้ง3ด้านดังกล่าว
นอกจากนี้อย.ได้ปรับการทำงานเพื่ออำนวยความสะดวกในการขึ้นทะเบียนวัคซีนโควิด-19อย่างเต็มที่ด้วยการระดมเพิ่มผู้เชี่ยวชาญทั้งภายในและภายนอกมาร่วมพิจารณาเพื่อให้สามารถอนุมัติวัคซีนได้โดยเร็วที่สุดแต่ยังคงไม่สามารถผ่อนคลายกฎเกณฑ์หรือลดหย่อนการกำกับดูแลเนื่องจากเป็นผลิตภัณฑ์ที่เกี่ยวข้องกับชีวิตของประชาชน
นายอนุชากล่าวเพิ่มเติมว่า“การจัดหาวัคซีนป้องกันโควิด-19นี้ต้องดำเนินการอย่างรอบคอบภายใต้สถานการณ์ที่มีความต้องการใช้สูงทั่วโลกอีกทั้งวัคซีนที่มีอยู่เพิ่งเสร็จจากงานวิจัยเข้าสู่กระบวนการผลิตของแต่ละบริษัทดังนั้นการนำเข้าวัคซีนต้องมั่นใจว่าเป็นวัคซีนที่มีความปลอดภัยมีคุณภาพมาตรฐานและมีประสิทธิผลเนื่องจากวัคซีนที่อย.รับขึ้นทะเบียนเป็นวัคซีนที่ได้รับอนุญาตให้ใช้ในภาวะฉุกเฉินที่จะต้องมีระบบการกำกับติดตามเฝ้าระวังความปลอดภัยจากการใช้อย่างต่อเนื่อง”
................
วันศุกร์ที่ 22 มกราคม 2564
"ปลัดฯ ยุติธรรม" ร่วมประชุมคณะกรรมการประสานและกำกับการขับเคลื่อนยุทธศาสตร์ด้านการป้องกันและปราบปรามการฟอกเงิน และการต่อต้านการสนับสนุนทางการเงินแก่การก่อการร้าย
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ร่วมประชุมคณะกรรมการประสานและกำกับการขับเคลื่อนยุทธศาตร์ด้านการป้องกันและปราบปรามการฟอกเงินและการต่อต้านการสนับสนุนทางการเงินแก่การก่อการร้าย ครั้งที่ ๑/๒๕๖๔ ผ่านระบบการประชุมทางไกล (Video Con
ในวันศุกร์ที่ ๒๒ มกราคม ๒๕๖๔ เวลา ๑๐.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ร่วมประชุมคณะกรรมการประสานและกำกับการขับเคลื่อนยุทธศาตร์ด้านการป้องกันและปราบปรามการฟอกเงินและการต่อต้านการสนับสนุนทางการเงินแก่การก่อการร้าย ครั้งที่ ๑/๒๕๖๔ ผ่านระบบการประชุมทางไกล (Video Conference) เพื่อรับทราบรายงานผลการประชุมคณะกรรมการประสานและกำกับการขับเคลื่อนยุทธศาสตร์ด้านการป้องกันและปราบปรามการฟอกเงิน และการต่อต้านการสนับสนุนทางการเงินแก่การก่อการร้าย ครั้งที่ ๒/๒๕๖๓ เมื่อวันที่ ๒๗ พฤศจิกายน ๒๕๖๓ พร้อมร่วมพิจารณาผลความคืบหน้าการปฏิบัติตามมาตรฐานสากลด้านการป้องกันปราบปรามการฟอกเงินและการต่อต้านการสนับสนุนทางการเงินแก่การก่อการร้าย (Anti-Money Laundering and Combating the Financing of Terrorism : AML/CFT) ต่อองค์กรต่อต้านการฟอกเงินเอเชียแปซิฟิก (Anti-Pacific Group on Money Laundering-APG) (Follow-Up Report : FUR) เพื่อให้บรรลุเป้าหมายและยกระดับผลการดำเนินงานตลอดจนพัฒนาระบบการปฏิบัติงานด้าน AML/CFT ของประเทศไทยต่อไป
---------------------------------------------------
วันศุกร์ที่ 22 มกราคม 2564
ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2564 ระหว่างวันที่ 15 - 21 มกราคม 2564
ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2564 ระหว่างวันที่ 15 - 21 มกราคม 2564 พบการกระทำผิด จำนวน 750 คดี คิดเป็นเงินค่าปรับ 12.00 ล้านบาท
นายณัฐกร อุเทนสุต ผู้อำนวยการสำนักแผนภาษี รักษาการในตำแหน่งที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิตโดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 15 - 21 มกราคม 2564) พบว่ามีการกระทำผิด จำนวน 750 คดี คิดเป็นเงินค่าปรับ 12.00 ล้านบาท โดยแยกเป็น สุรา จำนวน 435 คดี ค่าปรับ 3.37 ล้านบาท ยาสูบ จำนวน 207 คดี ค่าปรับ 5.19 ล้านบาท ไพ่ จำนวน 13 คดี ค่าปรับ 0.14 ล้านบาท น้ำมันและผลิตภัณฑ์น้ำมัน จำนวน 36 คดี ค่าปรับ 1.81 ล้านบาท รถจักรยานยนต์ จำนวน 42 คดี ค่าปรับ 1.11 ล้านบาท และสินค้าอื่น ๆ จำนวน 17 คดี ค่าปรับ 0.38 ล้านบาท โดยมีของกลางแยกเป็นน้ำสุรา จำนวน 6,816.688 ลิตร ยาสูบ จำนวน 5,885 ซอง ไพ่ จำนวน 495 สำรับ น้ำมันและผลิตภัณฑ์น้ำมัน จำนวน 37,350.000 ลิตร รถจักรยานยนต์ จำนวน 54 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 21 มกราคม 2564 พบว่ามีการกระทำผิด จำนวน 9,049 คดี คิดเป็นเงินค่าปรับ 164.04 ล้านบาท โดยแยกเป็น สุรา จำนวน 5,147 คดี ค่าปรับ 47.20 ล้านบาท ยาสูบ จำนวน 2,708 คดี ค่าปรับ 62.51 ล้านบาท ไพ่ จำนวน 210 คดี ค่าปรับ 2.25 ล้านบาท น้ำมันและผลิตภัณฑ์น้ำมัน จำนวน 349 คดี ค่าปรับ 21.45 ล้านบาท น้ำหอม จำนวน 35 คดี ค่าปรับ 1.62 ล้านบาท รถจักรยานยนต์ จำนวน 420 คดี ค่าปรับ จำนวน 11.07 ล้านบาท และสินค้าอื่น ๆ จำนวน 180 คดี ค่าปรับ 17.94 ล้านบาท โดยมีของกลางแยกเป็นน้ำสุรา จำนวน 178,941.116 ลิตร ยาสูบ จำนวน 201,824 ซอง ไพ่ จำนวน 13,057 สำรับ น้ำมันและผลิตภัณฑ์น้ำมัน จำนวน 630,976.000 ลิตร น้ำหอม จำนวน 82,188 ขวด รถจักรยานยนต์ จำนวน 596 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศหรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนำจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร/โทรสาร 0 2241 4778
วันศุกร์ที่ 22 มกราคม 2564
ผู้ช่วยรมว.วธ. เป็นประธานเปิดงานคอนเสิร์ตการกุศล "ธารน้ำใจสู่ ชรัมภ์ เทพชัย”
ผู้ช่วยรมว.วธ. เป็นประธานเปิดงานคอนเสิร์ตการกุศล "ธารน้ำใจสู่ ชรัมภ์ เทพชัย”
วันที่ ๒๒ มกราคม ๒๕๖๔ เวลา ๑๔.๓๐ น. นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม เป็นประธานเปิดงานคอนเสิร์ตการกุศล "ธารน้ำใจสู่ ชรัมภ์ เทพชัย” เพื่อหารายได้ช่วยเหลือศิลปิน ชรัมภ์ เทพชัย ให้ได้รับกำลังใจ และดำเนินชีวิตได้ตามปกติ โดยมี นายธานินทร์ อินทรเทพ นายกสมาคมนักร้องแห่งประเทศไทยในพระราชูปถัมภ์ฯ พล.ต.หญิง คุณหญิงอัสนีย์ เสาวภาพ ประธานสภาสังคมสงเคราะห์ ร.ต.ท. ดร.มนัส โนนุช ประธานมูลนิธิมิราเคิล ออฟไลฟ์ นายยืนยง โอภากุล (แอ๊ด คาราบาว) น้าโย่ง เชิญยิ้ม พร้อมศิลปินเพลงลูกกรุง อาทิ วินัย พันธุรักษ์ สมศรี ม่วงเขียว อุเทน พรหมมินทร์ และแขกผู้มีเกียรติร่วมงาน ณ Splendid Studio บริษัท เอ็น ชานเนล (ไทยแลนด์) จำกัด กรุงเทพมหานคร
วันศุกร์ที่ 22 มกราคม 2564
แรงงาน – ท่องเที่ยวฯ ถกมาตรการช่วยลูกจ้างกรณีธุรกิจท่องเที่ยวปิดกิจการจากพิษโควิด-19
รัฐมนตรีว่าการกระทรวงแรงงาน ต้อนรับ รัฐมนตรีว่าการกระทรวงการท่องเที่ยวและกีฬา ในโอกาสเข้าพบเพื่อหารือมาตรการช่วยเหลือบุคลากรภาคธุรกิจท่องเที่ยวที่ได้รับผลกระทบจากโควิด-19 กรณีมีคำสั่งให้ปิดสถานที่เป็นการชั่วคราวให้ลูกจ้างได้รับสิทธิได้รับประโยชน์ทดแท
เมื่อวันที่ 22 มกราคม 2564 เวลา 15.30 น.นายสุชาติ ชมกลิ่น รัฐมนตรีว่าการกระทรวงแรงงาน ให้การต้อนรับ นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา และคณะ ในโอกาสเข้าพบรัฐมนตรีว่าการกระทรวงแรงงาน เพื่อหารือในประเด็นมาตรการช่วยเหลือบุคลากรภาคธุรกิจท่องเที่ยวที่ได้รับผลกระทบจากโควิด-19 ณ ห้องประชุมประสงค์ รณะนันทน์ ชั้น 5 อาคารกระทรวงแรงงาน โดยมี นายสุรชัย ชัยตระกูลทอง ผู้ช่วยรัฐมนตรีประจำกระทรวงแรงงาน นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน นายสุทธิ สุโกศล ปลัดกระทรวงแรงงาน พร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย โดยรัฐมนตรีว่าการกระทรวงแรงงาน กล่าวว่า รัฐบาลภายใต้การนำของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กระทรวงแรงงานภายใต้การกำกับดูแลของ พล.อ.ประวิตร วงษ์สุวรรณ รองนายกรัฐมนตรี ได้กำชับให้ช่วยดูแลพี่น้องแรงงาน รวมทั้งนายจ้างผู้ประกอบการให้เหมือนคนในครอบครัว แต่ทุกสิ่งทุกอย่างต้องปฏิบัติภายใต้กรอบของกฎหมาย
นายสุชาติ กล่าวต่อว่า จากการหารือในวันนี้กระทรวงแรงงาน ได้เสนอไปว่า เรามีกฎกระทรวงการได้รับประโยชน์ทดแทนในกรณีว่างงานเนื่องจากมีเหตุสุดวิสัยโควิด-19 โดยให้สิทธิประโยชน์กรณีว่างงานแก่ผู้ประกันตนที่ไม่ได้ทำงานหรือนายจ้างไม่ให้ทำงานเนื่องจากต้องกักตัวหรือเฝ้าระวังการระบาดของโรค หรือไม่ได้ทำงานเนื่องจากนายจ้างต้องหยุดประกอบกิจการไม่ว่าทั้งหมดหรือบางส่วน เนื่องจากทางราชการมีคำสั่งให้ปิดสถานที่เป็นการชั่วคราว เพื่อป้องกันการแพร่ระบาดของโควิด-19 ทำให้ไม่สามารถประกอบกิจการได้ตามปกติ และลูกจ้างไม่ได้รับค่าจ้างในระหว่างนั้น ให้ลูกจ้างมีสิทธิได้รับประโยชน์ทดแทนกรณีว่างงานในอัตราร้อยละ 50 ของค่าจ้างรายวัน รวมกันไม่เกิน 90 วัน ซึ่งมีผลบังคับใช้มาตั้งแต่วันที่ 19 ธันวาคม 2563 ซึ่งสำนักงานประกันสังคมได้เปิดให้นายจ้างและผู้ประกันตนที่ได้รับผลกระทบยื่นขอรับประโยชน์ทดแทนโดยสามารถดาวน์โหลดแบบฟอร์มได้ที่ www.sso.go.th อยู่ในขณะนี้
“ที่ผ่านมารัฐมนตรีทุกกระทรวงทำงานกันอย่างเต็มที่และสุดความสามารถ เราทำงานแบบบูรณาการกัน ขอให้พี่น้องแรงงาน นายจ้างผู้ประกอบการมั่นใจและเชื่อมั่นว่าเราทำงานภายใต้กรอบของกฎหมาย เพื่อให้ทุกคนมีที่ยืนอย่างแข็งแรง” นายสุชาติ กล่าวในท้ายสุด
วันศุกร์ที่ 22 มกราคม 2564
ระวัง! ตกเป็นเหยื่อโฆษณาอาหารเสริมเกินจริง
...
ปัจจุบันธุรกิจบนสื่อออนไลน์เติบโตขึ้น
โดยเฉพาะกลุ่มผลิตภัณฑ์อาหารเสริมเพื่อสุขภาพ
.
ที่ผ่านมาพบว่าการขายผลิตภัณฑ์อาหารเสริมบนสื่อออนไลน์
มักเข้าข่ายการกระทำที่ผิดกฎหมาย
เช่น โฆษณาเกินจริง ผิดวัตถุประสงค์
ดังนั้น ผู้บริโภคจึงจำเป็นต้องรู้เท่าทันผู้ขาย และกฎหมายที่เกี่ยวข้อง
.
อาหารเสริมถูกควบคุมด้วย พ.ร.บ.ยา ปี 2510
จะต้องมีเลขทะเบียน อย.
ห้ามโฆษณารักษาโรค เพราะไม่ใช่ยา
ห้ามโอ้อวดสรรพคุณเกินจริง
เช่น ใช้แล้วขาวใสภายใน 3 วัน
ใช้แล้วเพิ่มขนาดหน้าอกได้ เป็นต้น
.
หากประชาชนท่านใดพบเห็น
การโฆษณาผลิตภัณฑ์สุขภาพเกินจริง
หรือไม่ได้รับความปลอดภัย
สามารถร้องเรียนได้ที่
- สายด่วน อย.1556
- Oryor Smart Application
- สำนักงานสาธารณสุขจังหวัด
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 22 มกราคม 2564
ขยายเวลาคุมราคาสินค้าป้องกันโควิด-19 อีก 1 ปี
...
ด้วยสถานการณ์โรคโควิด-19 ที่ยังคงแพร่ระบาดอยู่
รัฐบาลจึงได้ขยายเวลาควบคุมราคาสินค้าป้องกันโควิด-19 ออกไปอีก 1 ปี จากเดิมที่จะสิ้นสุดวันที่ 4 ก.พ. 64
เพื่อลดภาระค่าใช้จ่ายประชาชนในการป้องกันโรค
.
โดยรายการสินค้าควบคุมเพิ่มเติมในปี 2564
มีทั้งสิ้น 4 รายการ คือ หน้ากากอนามัย เจลล้างมือ
ผ้าสปันบอนด์ และเศษกระดาษ
.
สาเหตุที่ต้องกำหนดรายการสินค้าควบคุม
ก็เพื่อให้รัฐสามารถกำกับดูแลและควบคุมราคาสินค้าได้
โดยเฉพาะสินค้าที่ใช้ในการป้องกันโรคโควิด-19
ให้มีปริมาณเพียงพอ ในราคาที่เหมาะสมและเป็นธรรม
.
ดังนั้น หน้ากากอนามัยทางการแพทย์ที่ผลิตในประเทศ
จะยังคงมีการควบคุมราคาให้ไม่เกิน 2.50 บ./ชิ้น
ส่วนหน้ากากนำเข้าจะบวกจากต้นทุนได้ไม่เกิน 60%
.
จึงขอความร่วมมือประชาชน
หากพบการขายหน้ากากอนามัยเกินราคาที่กำหนด
สามารถแจ้งได้ที่ สายด่วน 1569 ตลอด 24 ชม.
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
ระวัง! ตกเป็นเหยื่อโฆษณาอาหารเสริมเกินจริง
ผ่อนผัน! ใบขับขี่หมดอายุใช้ได้ถึง 31 มี.ค. 64
ตอบข้อสงสัย เกษตรกร ต้องลงทะเบียน “เราชนะ” หรือไม่?
มาก ถึง มากที่สุด ! ประชาชนส่วนใหญ่พอใจรัฐบาล
ชู “เมืองโบราณศรีเทพ” เป็นมรดกโลก
วันศุกร์ที่ 22 มกราคม 2564
ก.คลังแจง “โครงการเราชนะ” เพื่อบรรเทาภาระค่าครองชีพให้แก่ประชาชน สนับสนุนวงเงินช่วยเหลือไม่เกิน 3,500 บาทต่อคนต่อเดือน
กระทรวงการคลังชี้แจง “โครงการเราชนะ” เพื่อบรรเทาภาระค่าครองชีพให้แก่ประชาชน สนับสนุนวงเงินช่วยเหลือไม่เกิน 3,500 บาทต่อคนต่อเดือน
วันนี้ (22 ม.ค.64) นางสาวกุลยา ตันติเตมิท ผู้ตรวจราชการกระทรวงการคลัง รักษาราชการแทนผู้อำนวยการสำนักงานเศรษฐกิจการคลัง สำนักงานเศรษฐกิจการคลัง กระทรวงการคลัง ชี้แจงกรณีมีการวิจารณ์ถึง “โครงการเราชนะ” ระบุจะมีเกษตรกรตกหล่นจำนวนมากและไม่ได้รับประโยชน์ เนื่องจากการตรวจสอบตามเงื่อนไขที่กำหนดเป็นไปได้ยากเพราะไม่มีเงินเดือนประจำ และรายได้ที่แน่นอน โดยเฉพาะชาวสวนยางพารา ซึ่งแบ่งรายได้กับคนกรีด สัดส่วน 60:40 ในพื้นที่ 5-10 ไร่ และไม่ได้เจ้าของที่ดินว่า “โครงการเราชนะ” มีวัตถุประสงค์เพื่อช่วยเหลือบรรเทาภาระค่าครองชีพให้แก่ประชาชนด้วยการสนับสนุนวงเงินช่วยเหลือไม่เกิน 3,500 บาทต่อคนต่อเดือน โดยจ่ายเป็นรายสัปดาห์ เป็นระยะเวลา 2 เดือน (จ่ายเดือนกุมภาพันธ์ - เดือนมีนาคม 2564) ทั้งนี้ การคัดเลือกผู้ได้รับสิทธิ์จะคำนึงจากความสามารถในการจ่ายค่าครองชีพและการมีระบบคุ้มครองทางสังคมเป็นหลัก และการช่วยเหลือจะครอบคลุมประชาชนหลากหลายกลุ่มอาชีพ เช่น ผู้ประกอบอาชีพอิสระ หาบเร่ แผงลอย รับจ้าง เกษตรกร เป็นต้น
สำหรับคุณสมบัติผู้ได้รับสิทธิ์ มีดังนี้
- เป็นผู้มีสัญชาติไทย อายุตั้งแต่ 18 ปีบริบูรณ์ขึ้นไป
- ไม่เป็นผู้ประกันตนตามมาตรา 33 แห่งกฎหมายว่าด้วยประกันสังคม
- ไม่เป็นข้าราชการ พนักงานราชการ พนักงาน ลูกจ้าง เจ้าหน้าที่ หรือผู้ปฏิบัติงานอื่นใดในหน่วยงานของรัฐที่ได้รับค่าตอบแทนจากหน่วยงานของรัฐโดยตรง
- ไม่เป็นข้าราชการการเมืองตามพระราชบัญญัติระเบียบข้าราชการการเมือง พ.ศ. 2535 และที่แก้ไขเพิ่มเติม
- ไม่เป็นผู้รับบำนาญปกติหรือเบี้ยหวัดจากส่วนราชการ
- ไม่เป็นผู้มีเงินได้พึงประเมินเกิน 300,000 บาท ตามฐานข้อมูลที่มีล่าสุด
- ไม่มีเงินฝากรวมกันทุกบัญชีเกิน 500,000 บาท ตามฐานข้อมูลที่มีล่าสุด
ทั้งนี้หากเกษตรกรเป็นผู้มีบัตรสวัสดิการแห่งรัฐ จะได้รับวงเงินช่วยเหลือผ่านบัตรสวัสดิการแห่งรัฐทันที  ส่วนเกษตรกรที่ไม่มีบัตรสวัสดิการแห่งรัฐจะมีการตรวจสอบในกลุ่มผู้ที่มีแอปพลิเคชัน “เป๋าตัง” ที่ได้ให้ความยินยอมให้นำข้อมูลไปประมวลผลหรือเปิดเผยเพื่อดำเนินมาตรการอื่น ๆ ของรัฐได้ (กลุ่มผู้ที่มีแอปพลิเคชัน “เป๋าตัง”ฯ) ไม่ต้องลงทะเบียนใหม่ หากผ่านการตรวจสอบและคัดกรองตามคุณสมบัติข้างต้นจากฐานข้อมูลหน่วยงานภาครัฐ จะได้รับวงเงินช่วยเหลือผ่านระบบการชำระเงินอิเล็กทรอนิกส์โดยภาครัฐ (g-Wallet) แอปพลิเคชัน “เป๋าตัง” ทันที
สำหรับเกษตรกรผู้ที่ไม่มีข้อมูลอยู่ในระบบฐานข้อมูลกลุ่มผู้มีบัตรสวัสดิการแห่งรัฐและกลุ่มผู้ที่มีแอปพลิเคชัน “เป๋าตัง”ฯ ต้องลงทะเบียนเข้าร่วมโครงการผ่านเว็บไซต์ www.เราชนะ.com หากผ่านการตรวจสอบและคัดกรองตามคุณสมบัติข้างต้นจากฐานข้อมูลหน่วยงานภาครัฐ จะได้รับวงเงินช่วยเหลือผ่านระบบการชำระเงินอิเล็กทรอนิกส์โดยภาครัฐ (g-Wallet) แอปพลิเคชัน “เป๋าตัง”
ทั้งนี้ สามารถติดตามรายละเอียดเกี่ยวกับโครงการเราชนะได้ผ่านเว็บไซต์ https://www.mof.go.th/th/detail/1543205599/2021-01-20-10-40-56
---------------
วันศุกร์ที่ 22 มกราคม 2564
ผ่อนผัน! ใบขับขี่หมดอายุใช้ได้ถึง 31 มี.ค. 64
...
จากสถานการณ์การแพร่ระบาดของโรคโควิด-19
กรมการขนส่งทางบกได้งดการอบรม/ทดสอบที่ สนง.ขนส่ง
เพื่อต่ออายุหรือขอรับใบอนุญาตขับรถ บัตรประจำตัวคนขับรถ
และใบอนุญาตเป็นผู้ประจำรถใหม่ทุกชนิด
.
ทำให้ผู้ที่ใบขับขี่หมดอายุไม่สามารถต่อใบขับขี่ได้
และเกิดความกังวลว่าจะผิดกฎหมายหรือไม่?
.
กรมการขนส่งทางบกและสำนักงานตำรวจแห่งชาติ
ได้ประกาศแล้วนะครับ ว่าจะผ่อนผันการบังคับใช้กฎหมาย
ใบอนุญาตขับรถและใบอนุญาตเป็นผู้ประจำรถที่หมดอายุแล้ว
ให้สามารถใช้ได้ถึง 31 มี.ค. 64 หรือจนกว่าจะเปลี่ยนแปลง
.
เพื่อบรรเทาความเดือดร้อนของประชาชน
ที่ยังคงใช้พาหนะเดินทางในช่วงสถานการณ์โควิดนี้
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันเสาร์ที่ 23 มกราคม 2564
กสร. แนะวิธีจัดประชุมตามข้อบังคับขององค์กรแรงงานในช่วงสถานการณ์ฉุกเฉินของการแพร่ระบาด COVID-19
กรมสวัสดิการและคุ้มครองแรงงาน (กสร.) ออกแนวปฏิบัติให้องค์กรแรงงานดำเนินกิจกรรมที่มีความจำเป็น อาทิ การจัดประชุมใหญ่ การเลือกตั้งคณะกรรมการ เพื่อให้สอดคล้องกับข้อบังคับ และไม่ขัดต่อกฎหมายแรงงานสัมพันธ์ในช่วงสถานการณ์ฉุกเฉินของการแพร่ระบาด COVID-19
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า องค์กรแรงงาน เป็นองค์กรที่จัดตั้งขึ้นตามพระราชบัญญัติแรงงานสัมพันธ์ พ.ศ. 2518 อันจะเป็นประโยชน์ต่อทั้งนายจ้างและลูกจ้าง เพื่อสร้างสรรค์ความสัมพันธ์อันดี ที่จะนำไปสู่ความเข้าใจ ร่วมมือ ร่วมแรง แบ่งปันผลประโยชน์ร่วมกัน เช่น สหภาพแรงงาน สหพันธ์แรงงาน สภาองค์กรลูกจ้าง เป็นต้น ซึ่งจะต้องขึ้นทะเบียนกับกรมสวัสดิการและคุ้มครองแรงงาน และจัดทำข้อบังคับขององค์กรแรงงาน โดยมีกิจกรรมที่จำเป็นต้องดำเนินการ อาทิ การจัดประชุมใหญ่ การเลือกตั้งคณะกรรมการแทนคณะกรรมการที่พ้นวาระ ทั้งนี้ ปัจจุบันสถานการณ์การแพร่ระบาดของโรค COVID–19 ระลอกใหม่อาจจะเป็นอุปสรรคในการดำเนินการในกิจกรรมข้างต้นได้ ด้วยมีประกาศห้ามจัดกิจกรรมที่มีความเสี่ยงต่อการแพร่โรค ห้ามการจัดกิจกรรมในเขตพื้นที่สถานการณ์ที่กำหนดเป็นพื้นที่ควบคุม ซึ่งมีผู้เข้าร่วมเป็นจำนวนมาก และมีโอกาสติดต่อสัมผัสกันได้โดยง่าย เช่น การประชุม การสัมมนา ดังนั้น กรมจึงได้ออกแนวปฏิบัติองค์กรแรงงานตามพระราชบัญญัติแรงงานสัมพันธ์ พ.ศ. 2518 และพระราชบัญญัติแรงงานรัฐวิสาหกิจสัมพันธ์ พ.ศ. 2543 ในสถานการณ์ฉุกเฉินขึ้น เพื่อให้องค์กรแรงงานดำเนินกิจกรรมได้อย่างเหมาะสม ถูกต้อง ครบถ้วนสอดคล้องกับข้อบังคับ และไม่ขัดต่อกฎหมายแรงงานสัมพันธ์
อธิบดี กสร. กล่าวเพิ่มเติมว่า แนวปฏิบัติดังกล่าวมีสาระสำคัญ ดังนี้ 1) องค์กรแรงงานที่ดำเนินการจัดประชุมใหญ่ต้องดำเนินการให้เป็นไปตามข้อกำหนดโดยมีมาตรการทางสาธารณสุขรองรับ และการบังคับใช้มาตรการป้องกันโรค หรืออาจใช้วิธีการประชุมผ่านสื่ออิเล็กทรอนิกส์ (กรณีข้อบังคับองค์กรแรงงานกำหนดให้กระทำได้) 2) กรณีองค์กรแรงงานไม่อาจจัดประชุมใหญ่ได้ให้แจ้งกำหนดการจัดประชุมใหญ่ให้นายทะเบียนทราบล่วงหน้า โดยมิชักช้าเมื่อสามารถดำเนินการได้หรือสถานการณ์ผ่อนคลาย และประกาศแจ้งให้สมาชิกองค์กรแรงงานทราบด้วย 3) คณะกรรมการองค์กรแรงงาน ที่พ้นวาระการดำรงตำแหน่งในระหว่างที่ยังไม่อาจดำเนินการจัดประชุมใหญ่ เพื่อเลือกตั้งคณะกรรมการทดแทนให้ผู้ดำรงตำแหน่งอยู่ก่อนพ้นวาระปฏิบัติหน้าที่แทน เพื่อจัดให้มีการประชุมใหญ่และดำเนินกิจการขององค์กรแรงงานเท่าที่จำเป็นตามที่กำหนดในข้อบังคับเท่านั้น อย่างไรก็ตาม เมื่อการแพร่ระบาดของโรคติดเชื้อไวรัสโคโรนา 2019 (COVID - 19) สิ้นสุดลง หรือภาครัฐยกเลิกข้อกำหนดการห้ามจัดกิจกรรมที่มีความเสี่ยงต่อการแพร่โรคแล้ว องค์กรแรงงานควรเร่งรัดดำเนินการจัดประชุมใหญ่ตามข้อบังคับ ต่อไป
วันศุกร์ที่ 22 มกราคม 2564
ปลัดวธ.เป็นประธานประชุมคณะทำงานดำเนินโครงการกระตุ้นและส่งเสริมเศรษฐกิจฐานรากด้วยการพัฒนาผลิตภัณฑ์วัฒนธรรมชุมชนไทย
ปลัดวธ.เป็นประธานประชุมคณะทำงานดำเนินโครงการกระตุ้นและส่งเสริมเศรษฐกิจฐานรากด้วยการพัฒนาผลิตภัณฑ์วัฒนธรรมชุมชนไทย
วันที่ ๒๒ มกราคม ๒๕๖๔ เวลา ๑๓.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานประชุมคณะทำงานดำเนินโครงการกระตุ้นและส่งเสริมเศรษฐกิจฐานรากด้วยการพัฒนาผลิตภัณฑ์วัฒนธรรมชุมชนไทย (Community Cultural Product of Thailand) กระทรวงวัฒนธรรม ครั้งที่ ๑/๒๕๖๔ โดยมีนายประสพ เรียงเงิน รองปลัดกระทรวงวัฒนธรรม ผู้บริหารกระทรวงวัฒนธรรม และผู้แทนจากหน่วยงานที่เกี่ยวข้องเข้าร่วม ณ ห้องแถลงข่าวชั้น ๑ กระทรวงวัฒนธรรม
วันศุกร์ที่ 22 มกราคม 2564
ผู้ช่วยรัฐมนตรีฯ ดีอีเอส ร่วมเวทีรัฐมนตรีอาเซียนด้านดิจิทัล ครั้งที่ ๑ กับคู่เจรจา หนุนความร่วมมือพัฒนาด้านดิจิทัลในภูมิภาคอาเซียนต่อเนื่อง
ผู้ช่วยรัฐมนตรีฯ ดีอีเอส ร่วมเวทีรัฐมนตรีอาเซียนด้านดิจิทัล ครั้งที่ ๑ กับคู่เจรจา หนุนความร่วมมือพัฒนาด้านดิจิทัลในภูมิภาคอาเซียนต่อเนื่อง
เมื่อวันพฤหัสบดีที่ ๒๒ มกราคม ๒๕๖๔ นายเนวินธุ์ ช่อชัยทิพฐ์ ผู้ช่วยรัฐมนตรีประจำกระทรวงดิจิทัลเพื่อเศรษฐกิจและสังคม เข้าร่วมการประชุมรัฐมนตรีอาเซียนด้านดิจิทัล ครั้งที่ ๑ ร่วมกับ คู่เจรจา ผ่านระบบการประชุมทางไกล ณ ห้องประชุม Brain Storming สำนักงานพัฒนาธุรกรรมทางอิเล็กทรอนิกส์ โดยมีรัฐมนตรีจากประเทศสมาชิกอาเซียน ๑๐ ประเทศ กับ คู่เจรจา ได้แก่ จีน ญี่ปุ่น สาธารณรัฐเกาหลี อินเดีย สหรัฐอเมริกา และสหภาพโทรคมนาคมระหว่างประเทศ (ITU) รวมทั้งรองเลขาธิการอาเซียนเข้าร่วมการประชุมฯ โดยมีมาเลเซียทำหน้าที่ประธานการประชุมฯ
การประชุม ADGMIN ครั้งที่ ๑ กับคู่เจรจาในครั้งนี้ได้ให้ความสำคัญกับการรับมือกับการแพร่ระบาดของโรคโควิด – ๑๙ และลดผลกระทบทางเศรษฐกิจจากการแพร่ระบาด การส่งเสริมการใช้ประโยชน์จากเทคโนโลยีสารสนเทศและการสื่อสาร (ICT) การส่งเสริมการเข้าถึงโครงสร้างพื้นฐานด้านดิจิทัล การพัฒนาเทคโนโลยี 5G การพัฒนาบุคคลากรด้านดิจิทัล รวมถึงการรักษาความมั่นคงปลอดภัยไซเบอร์ เพื่อยกระดับความร่วมมือระหว่างอาเซียนกับคู่เจรจาบนพื้นฐานของประโยชน์ร่วมกันเพื่อขับเคลื่อนการบรรลุวิสัยทัศน์ของแผนแม่บทอาเซียนด้านดิจิทัล (ASEAN Digital Masterplan 2025: ADM 2025)
นอกจากนี้ ที่ประชุมได้มีการรับรองแผนงานความร่วมมือด้านดิจิทัลและกิจกรรมความร่วมมือระหว่างอาเซียนกับคู่เจรจาในปี ๒๕๖๔ ซึ่งให้ความสำคัญกับการพัฒนาความเชื่อมโยงด้านโครงสร้างพื้นฐาน การพัฒนาเทคโนโลยีและแอปพลิเคชัน โดยเฉพาะอย่างยิ่งการตอบสนองต่อความท้าทายและการประยุกต์ใช้เทคโนโลยีดิจิทัลให้เกิดประโยชน์สูงสุด
โอกาสนี้ ผู้ช่วยรัฐมนตรีประจำกระทรวงฯ ได้ร่วมกล่าวขอบคุณการดำเนินงานความร่วมมือกับคู่เจรจาที่มีส่วนผลักดันให้เกิดการพัฒนาด้านดิจิทัลในภูมิภาคอาเซียนอย่างต่อเนื่อง อาทิ การให้สนับสนุนผ่านการดำเนินงานของศูนย์ความร่วมมืออาเซียน – ญี่ปุ่น เพื่อพัฒนาบุคลากรความมั่นคงปลอดภัยไซเบอร์ (ASEAN – Japan Cybersecurity Capacity Building Centre: AJCCBC) การผลักดันประเด็นความร่วมมือกับสาธารณรัฐเกาหลีในการพัฒนาเมืองอัจฉริยะและเศรษฐกิจดิจิทัล รวมทั้งความร่วมมือโครงการดิจิทัลที่สำคัญระหว่างไทยกับ ITU เพื่อเพิ่มบทบาทของไทยในเวทีขององค์การระหว่างประเทศด้วย
********************
วันศุกร์ที่ 22 มกราคม 2564
“นฤมล” ขานรับนโยบาย “บิ๊กป้อม” จับมือ 5 เสือแรงงาน ฝ่าวิกฤตโควิด-19
รมช.แรงงาน รับมอบนโยบาย รองนายกรัฐมนตรี ลั่นพร้อมบูรณาการหน่วยงานในสังกัดกระทรวงแรงงาน ขับเคลื่อนมาตรการช่วยพี่น้องแรงงาน ก้าวข้ามวิกฤตโควิด-19
วันที่ 22 มกราคม 2564 พลเอก ประวิตร วงษ์สุวรรณ รองนายกรัฐมนตรีและคณะ ตรวจเยี่ยมมอบนโยบายและติดตามผลการดำเนินงานของกระทรวงแรงงาน เพื่อขับเคลื่อนมาตรการในการให้ความช่วยเหลือและเยียวยาแรงงานผู้ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19)ณ ห้องจอมพล ป. พิบูลสงคราม ชั้น 5 อาคารกระทรวงแรงงาน โดยมีนายสุชาติ ชมกลิ่น รัฐมนตรีว่าการกระทรวงแรงงาน ศาสตราจารย์นฤมล ภิญโญสินวัฒน์ รัฐมนตรีช่วยว่าการกระทรวงแรงงาน และผู้บริหารระดับสูงให้การต้อนรับพร้อมรับฟังนโยบาย
พลเอก ประวิตร กล่าวว่า ที่ผ่านมา กระทรวงแรงงานได้ร่วมแรงร่วมใจให้ความช่วยเหลือแก่ผู้ที่ได้รับผลกระทบจากโควิด-19 อย่างเต็มความสามารถ สิ่งสำคัญต่อจากนี้คือต้องร่วมป้องกันไม่ให้เกิดการแพร่ระบาดต่อไปในวงกว้างและบูรณาการร่วมกับหน่วยงานที่เกี่ยวข้อง จึงขอเน้นย้ำให้มีการเฝ้าระวังการแพร่ระบาดในกลุ่มแรงงานต่างด้าว กำหนดมาตรการในการบริหารจัดการให้ชัดเจนและครอบคลุมทุกกลุ่มแรงงาน นอกจากนี้ ยังต้องเร่งรัดให้ความช่วยเหลือผู้ได้รับผลกระทบให้ทันต่อสถานการณ์ รักษาสภาพการจ้างงาน ส่งเสริมการจ้างงานให้ครอบคลุมทั้งแรงงานในระบบและนอกระบบ รวมทั้งให้มีมาตรการช่วยเหลือในด้านการฝึกอาชีพ เพื่อยกระดับทักษะฝีมือและหางานให้ทำอย่างรวดเร็วที่สุด ตลอดจนยกระดับการป้องกันและแก้ไขปัญหาการค้ามนุษย์สู่ tier1 เพื่อให้เป็นไปตามมาตรฐานสากลและองค์กรระหว่างประเทศต่อไป
ศาสตราจารย์ นฤมล กล่าวว่า กระทรวงแรงงานโดยกรมพัฒนาฝีมือแรงงาน (กพร.) ได้บูรณาการการทำงานร่วมกันกับหน่วยงานในสังกัดกระทรวงแรงงาน ตลอดจนหน่วยงานจากภายนอก เพื่อดำเนินภารกิจการพัฒนาฝีมือแรงงานให้แก่แรงงานครอบคลุมทุกกลุ่มอย่างต่อเนื่อง ให้แรงงานได้พัฒนาตนเองสู่การเป็นแรงงานที่มีประสิทธิภาพ สามารถตอบสนองต่อตลาดแรงงานทุกภาคส่วน โดยภายหลังจากการแพร่ระบาดของโควิด-19 พบว่า มีแรงงานจำนวนมากที่ตกงานและต้องการความช่วยเหลือในด้านการฝึกอาชีพ กพร. จึงได้พัฒนาหลักสูตรช่วยเหลือกลุ่มคนเหล่านี้ เพื่อให้สามารถมีอาชีพ มีงานทำและหาเลี้ยงชีพเลี้ยงครอบครัวได้ ท่ามกลางสถานการณ์ที่ไม่แน่นอน นอกจากนี้ยังได้ปรับรูปแบบให้เป็นการฝึกอาชีพผ่านระบบออนไลน์ เพื่อรองรับวิถีชีวิตใหม่หรือ New Normal ในส่วนการฝึกอาชีพที่ต้องมีการฝึกปฏิบัติได้ปรับลดจำนวนผู้เข้ารับการฝึกให้น้อยลง เพื่อลดความแออัดของจำนวนคน และได้กำชับให้มีการสวมหน้ากากอนามัย ล้างมือด้วยแอลกอฮอล์ เพื่อดำเนินการตามมาตรการของรัฐบาลอย่างเคร่งครัด
“กพร. ยังคงเดินหน้าฝึกอาชีพให้แก่ประชาชนอย่างต่อเนื่อง เพื่อร่วมเป็นฟันเฟืองในการบรรเทาความเดือดร้อนแก่พี่น้องประชาชน ให้ยังคงประกอบอาชีพ มีรายได้ และสามารถก้าวผ่านสถานการณ์โควิด-19 นี้ไปด้วยกัน ตามนโยบายของรัฐบาล “เราจะไม่ทิ้งใครไว้ข้างหลัง”” รมช.แรงงาน กล่าวท้ายสุด
วันศุกร์ที่ 22 มกราคม 2564
แพทย์ผู้เชี่ยวชาญ ยันไทยไม่ได้ล่าช้าเรื่องวัคซีนโควิด 19 ยึดหลักความปลอดภัยอันดับแรก
แพทย์ผู้เชี่ยวชาญโรคติดเชื้อ ย้ำวัคซีนโควิด 19 ใช้ในภาวะฉุกเฉิน ยึดหลักความปลอดภัยอันดับแรก ประสิทธิภาพต้องมากกว่า 50% ยันไทยไม่ได้ล่าช้าเรื่องการจัดหา การคิดและตัดสินใจอยู่บนพื้นฐานเพื่อประโยชน์ต่อคนไทย ล็อตแรกที่เข้ามาจะให้ในกลุ่มบุคลากรทางการแพทย์
แพทย์ผู้เชี่ยวชาญโรคติดเชื้อ ย้ำวัคซีนโควิด 19 ใช้ในภาวะฉุกเฉิน ยึดหลักความปลอดภัยอันดับแรก ประสิทธิภาพต้องมากกว่า 50% ยันไทยไม่ได้ล่าช้าเรื่องการจัดหา การคิดและตัดสินใจอยู่บนพื้นฐานเพื่อประโยชน์ต่อคนไทย ล็อตแรกที่เข้ามาจะให้ในกลุ่มบุคลากรทางการแพทย์ด่านหน้าในพื้นที่ที่ระบาดสูง
วันนี้ (22 มกราคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นพ.ทวี โชติพิทยสุนนท์ ผู้ทรงคุณวุฒิ คณะกรรมการโรคติดต่อแห่งชาติ แพทย์ผู้เชี่ยวชาญด้านโรคติดเชื้อ กล่าวถึงวัคซีนโควิด 19 ว่า วัคซีนเป็นเครื่องมือเสริมที่มีประสิทธิภาพในการควบคุมป้องกันโรค ต้องใช้เวลานับเดือนจะเห็นผลในการสร้างภูมิคุ้มกัน ไม่ใช่ 1-2 สัปดาห์ ที่สำคัญวัคซีนไม่ใช่สูตรสำเร็จ ดังนั้นเมื่อฉีดวัคซีนแล้วยังต้องรักษามาตรการป้องกันโรค คือ สวมหน้ากาก ล้างมือและเว้นระยะห่าง ขณะนี้วัคซีนโควิด 19ที่ทั่วโลกยอมรับเป็นวัคซีนที่ใช้ในภาวะฉุกเฉิน ไม่ใช่ภาวะปกติ มีการขึ้นทะเบียนแล้ว 3 ตัว แต่อนาคตจะเพิ่มขึ้นเรื่อยๆ ซึ่งการพิจารณานำวัคซีนมาใช้จะต้องมีความปลอดภัยเป็นลำดับแรก ตามด้วยมีประสิทธิภาพที่รับได้ โดยองค์การอนามัยโลกระบุว่าวัคซีนโควิด 19 ต้องมีประสิทธิภาพอย่างน้อย 50% ขึ้นไป
นพ.ทวี กล่าวว่า สำหรับราคาวัคซีนยังมีราคาสูง เนื่องตลาดเป็นของผู้ขาย แต่จำเป็นต้องซื้อมาให้ประชาชน เบื้องต้นไม่สามารถฉีดให้ทุกคนได้ เป้าหมายคือฉีดให้ได้ 50-70% ของประชากร ยกเว้นเด็กอายุต่ำกว่า 18 ปี ส่วนภูมิคุ้มกันอยู่ได้นานแค่ไหน ต้องฉีดซ้ำหรือไม่ ครอบคลุมเชื้อดื้อยาหรือไม่ เป็นเรื่องที่จะต้องติดตามต่อไป ส่วนข้อสงสัยว่าไทยเพิ่งเตรียมพร้อมหรือไม่ ข้อเท็จจริงไทยได้มีการเตรียมพร้อมมานาน แต่มีข้อจำกัดเรื่องการจ่ายเงินหลังจากการจองทันที และไม่คืนเงินหากวิจัยไม่สำเร็จ ทำให้เกิดความติดขัด จนกระทั่งได้รับข้อเสนอจากแอสตราเซนเนกา
“ในการเลือกโรงงานผลิต มีข้อเสนอโรงงานในไทยและต่างประเทศ แต่แอสตราเซนเนกาเลือกบริษัทสยามไบโอไซเอนซ์ ย้ำว่าเขาเป็นผู้เลือกเอง ถ้าเราไม่ดีพอเขาก็จะไม่เลือก แม้เลือกแล้วก็ยังต้องปรับปรุงพัฒนาให้โรงงานผลิตได้ บ่งบอกว่าบริษัทได้เกณฑ์มาตรฐาน เป็นเรื่องที่คนไทยเราน่าจะภาคภูมิใจ เพราะได้รับการรับรองจากเจ้าของวัคซีน ส่วนวัคซีนที่จะนำมาใช้ต้องขึ้นทะเบียนกับ อย. มีผู้เชี่ยวชาญพิจารณาเอกสารกว่า 1.8 หมื่นหน้าเน้นย้ำเรื่องความปลอดภัยและประสิทธิภาพ ซึ่งวันนี้ขึ้นทะเบียนได้แล้ว ก่อนใช้ต้องส่งให้กรมวิทยาศาสตร์การแพทย์ตรวจคุณภาพ” นพ.ทวีกล่าว
นพ.ทวี กล่าวต่อว่า การได้มาวัคซีนโควิด 19 นอกจากความรวดเร็วแล้วต้องคำนึงถึงความปลอดภัยด้วย ไทยไม่ได้ช้ากว่าประเทศอื่น เพราะหลายประเทศยังไม่ได้ ส่วนผลข้างเคียงที่พบหลังฉีดเป็นเรื่องปกติ ซึ่งจากเดิมที่มีการทดลองในคนหลัก 3-4 หมื่นคน อาจยังไม่พบผลข้างเคียง แต่เมื่อนำมาใช้ในคนหลักล้านคนอาจพบผลข้างเคียงที่ไม่เคยพบมาก่อนได้ สำหรับการใช้วัคซีนโควิด 19 ในไทย จะเริ่มใช้ในพื้นที่ที่มีการระบาดรุนแรง เน้นในบุคลากรทางการแพทย์และเจ้าหน้าที่ด่านหน้าก่อน ซึ่งการเลือกกลุ่มเป้าหมายแต่ละประเทศมีแนวคิดแตกต่างกันไปไม่มีใครผิดหรือถูก ขึ้นกับความเหมาะสมของแต่ละประเทศ แต่ของไทยฝ่ายการแพทย์เลือกบนพื้นฐานคำนึงถึงประโยชน์ที่เกิดขึ้นกับคนไทย
************************************* 22 มกราคม 2564
*******************************
วันศุกร์ที่ 22 มกราคม 2564
รัฐมนตรี 'เฉลิมชัย' รับฟังปัญหาความเดือดร้อนของเกษตรกรผู้ใช้น้ำในพื้นที่หนองจอก มีนบุรี คลองสามวา และลาดกระบัง พร้อมเข้าดำเนินการภายในเดือนเมษายนนี้ เพื่อให้มีน้ำต้นทุนเพิ่มขึ้น
รัฐมนตรี 'เฉลิมชัย' รับฟังปัญหาความเดือดร้อนของเกษตรกรผู้ใช้น้ำในพื้นที่หนองจอก มีนบุรี คลองสามวา และลาดกระบัง พร้อมเข้าดำเนินการภายในเดือนเมษายนนี้ เพื่อให้มีน้ำต้นทุนเพิ่มขึ้น
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์พร้อมด้วยนายถาวรเสนเนียมรัฐมนตรีช่วยว่าการกระทรวงคมนาคมดร.ทองเปลวกองจันทร์ปลัดกระทรวงเกษตรและสหกรณ์และผู้บริหารกระทรวงเกษตรและสหกรณ์ลงพื้นที่รับฟังปัญหาความเดือดร้อนของเกษตรกรผู้ใช้น้ำพื้นที่หนองจอกณอาคารอเนกประสงค์สหกรณ์การเกษตรหนองจอกแขวงกะทุ่มรายเขตหนองจอก
ดร.เฉลิมชัยกล่าวว่าดีใจที่วันนี้ได้มารับทราบปัญหาให้กับพี่น้องเกษตรกรในพื้นที่หนองจอกมีนบุรีคลองสามวาและลาดกระบังซึ่งเป็นพี่น้องจำนวนมากที่กระทรวงเกษตรฯจะต้องเข้ามาดูแลโดยเฉพาะพี่น้องที่ทำนาเป็นหลักโดยปัญหาที่ต้องเร่งแก้ไขในขณะนี้คือเรื่องน้ำซึ่งกระทรวงเกษตรฯพร้อมจะเข้ามาช่วยแก้ไขปัญหาดังกล่าวอย่างเร่งด่วนโดยปัจจุบันกรมชลประทานได้ดำเนินการตามนโยบายและมติครม.ในการบริหารน้ำอย่างเป็นระบบและขอยืนยันว่าจะดำเนินการแก้ไขให้มีน้ำเข้าไปในไร่นาของเกษตรกรทุกคนโดยจะเรียกอธิบดีกรมชลประทานมาร่วมกันหารือซึ่งกระทรวงเกษตรฯพร้อมเข้าดำเนินการภายในเดือนเมษายนนี้เพื่อให้มีน้ำต้นทุนเพิ่มขึ้นในหน้าแล้งอย่างไรก็ตามในนามของรัฐบาลไม่นิ่งนอนใจในการแก้ไขปัญหาให้กับพี่น้องประชาชนและจะดำเนินการแก้ไขปัญหาระยะยาวโดยต้องมีการบริหารจัดการน้ำที่ดีให้เกิดประโยชน์สูงสุดและเข้าถึงพี่น้องประชาชนให้มากที่สุดด้วย
วันศุกร์ที่ 22 มกราคม 2564
บีโอไอร่วมหารือปรับโครงสร้างเศรษฐกิจไทย
นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน หรือ บีโอไอ (ที่ 5 จากซ้าย) ให้การต้อนรับและหารือแนวทางการส่งเสริมการลงทุนเพื่อปรับโครงสร้างเศรษฐกิจไทย และความร่วมมือในการพัฒนาระบบข้อมูลด้านการลงทุน
ร่วมกับคณะผู้บริหารธนาคารแห่งประเทศไทย นำโดย นายจิตเกษม พรประพันธ์ ผู้อำนวยการอาวุโส ฝ่ายนโยบายโครงสร้างเศรษฐกิจ ธนาคารแห่งประเทศไทยณ สำนักงานบีโอไอ ถนนวิภาวดีรังสิต เมื่อเร็วๆ นี้
วันศุกร์ที่ 22 มกราคม 2564
กระทรวงยุติธรรม ประชุมคณะอนุกรรมการด้านความมั่นคงปลอดภัยไซเบอร์ ครั้งที่ ๑/๒๕๖๔
นายนิยม เติมศรีสุข รองปลัดกระทรวงยุติธรรม เป็นประธานการประชุมคณะอนุกรรมการด้านความมั่นคงปลอดภัยไซเบอร์ของกระทรวงยุติธรรม ครั้งที่ ๑/๒๕๖๔ ผ่านสื่ออิเล็กทรอนิกส์
ในวันศุกร์ที่ ๒๒ มกราคม ๒๕๖๔ เวลา ๐๙.๐๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ ถนนแจ้งวัฒนะ กรุงเทพฯนายนิยม เติมศรีสุข รองปลัดกระทรวงยุติธรรม เป็นประธานการประชุมคณะอนุกรรมการด้านความมั่นคงปลอดภัยไซเบอร์ของกระทรวงยุติธรรม ครั้งที่ ๑/๒๕๖๔ ผ่านสื่ออิเล็กทรอนิกส์ โดยมีคณะอนุกรรมการฯ ผู้แทนหน่วยงานในสังกัดกระทรวงยุติธรรม และผู้ที่เกี่ยวข้อง เข้าร่วมฯ
เพื่อกำหนดแนวทางในการจัดทำรายละเอียดโครงการด้านเทคโนโลยีสารสนเทศและการสื่อสารด้านความมั่นคงปลอดภัยไซเบอร์ของกระทรวงยุติธรรม และพิจารณาโครงการด้านความมั่นคงปลอดภัยไซเบอร์ของส่วนราชการในสังกัดกระทรวงยุติธรรม รวมทั้งรับทราบความคืบหน้าการดำเนินงานปรับปรุงและพัฒนาระบบความปลอดภัยไซเบอร์ ได้แก่ การปรับ Network Diagram ของหน่วยงานในสังกัดกระทรวงยุติธรรมให้อยู่ในรูปแบบเดียวกัน การใช้ระบบเครือข่ายอินเตอร์เน็ตร่วมกันของหน่วยงาน การใช้ระบบคลาวด์คอมพิวติ้ง (Cloud Computing System) การใช้งานระบบเครื่องคอมพิวเตอร์แม่ข่าย และลูกข่าย
โอกาสนี้ รองปลัดกระทรวงยุติธรรม กล่าวใจความตอนหนึ่งว่า "การรักษาความมั่นคงปลอดภัยไซเบอร์ของกระทรวงยุติธรรม จะต้องมีความเป็นเอกภาพ มีทิศทางที่ชัดเจน และดำเนินงานอย่างเป็นระบบ เพื่อให้เกิดประสิทธิภาพและตอบโจทย์นโยบายทุกระดับ"
วันศุกร์ที่ 22 มกราคม 2564
กรุงไทยพัฒนาระบบอิเล็กทรอนิกส์ ยกระดับประสิทธิภาพการให้บริการ
ธนาคารกรุงไทย ยกระดับประสิทธิภาพการให้บริการ พัฒนาและปรับปรุงระบบอิเล็กทรอนิกส์ ส่งผลให้ลูกค้าไม่สามารถใช้บริการได้ระหว่างเวลา 00.00 – 05.00 น. ในวันอาทิตย์ที่ 24 มกราคม 2564
ธนาคารกรุงไทย ยกระดับประสิทธิภาพการให้บริการ พัฒนาและปรับปรุงระบบอิเล็กทรอนิกส์ ส่งผลให้ลูกค้าไม่สามารถใช้บริการได้ระหว่างเวลา 00.00 – 05.00 น. ในวันอาทิตย์ที่ 24 มกราคม 2564 โดยมีรายละเอียดดังนี้
• แอปพลิเคชัน Krungthai NEXT เป๋าตัง เป๋าตุง และถุงเงิน
• บริการแจ้งเตือน บริการแจ้งเตือนอัตโนมัติผ่านโทรศัพท์มือถือ และ Krungthai Connext บริการแจ้งเตือนเงินเข้า-ออกบัญชีกรุงไทย และ G-wallet บนแอปเป๋าตัง ผ่านไลน์
• บริการเว็บไซต์และแพลตฟอร์มต่างๆ Krungthai Website Krungthai Contact Center Krungthai NPA Website Krungthai Internet Banking Krungthai Corporate Online Krungthai CO-OP Krungthai PromptPay Digital Health Platform Healthcare Payment กรุงไทย เติมบุญ บริการชำระเงินผ่าน Alipay และ Wechat บริการช่องทางชำระเงินบนหน้าเว็บไซต์ และบริการจองซื้อหลักทรัพย์ออนไลน์
• บริการบัตร Krungthai Verified by Visa Krungthai Fleet Card Krungthai Cash Card Krungthai IPAC Krungthai Travel Card บริการอายัดบัตร และบริการเปิดใช้งานบัตรและบริการบัตรเงินอิเล็กทรอนิกส์
รวมทั้ง Krungthai ATM/ADM บริการโอนเงินผ่านช่องทางอิเล็กทรอนิกส์ บริการหักบัญชีอัตโนมัติ เครื่องรูดบัตรอิเล็กทรอนิกส์ บริการรับชำระค่าสินค้าและบริการ บริการคืนภาษีมูลค่าเพิ่มให้นักท่องเที่ยว ธนาคารขออภัยในความไม่สะดวก สอบถามข้อมูลเพิ่มเติมได้ที่ Krungthai Contact Center หมายเลข 02 111 1111
ทีม Marketing Strategy
โทร. 0-2208-4174-8
วันศุกร์ที่ 22 มกราคม 2564
ธพส. เน้นมาตรการดูแลคนงานก่อสร้างกว่าพันคนป้องกันโควิด-19 เดินหน้าศูนย์ราชการเฉลิมพระเกียรติฯ โซนซี
ธพส. ย้ำมาตรการเข้มป้องกันการแพร่ระบาดโควิด-19 กำชับผู้รับจ้างดูแลคนงานก่อสร้างอย่างเคร่งครัด เผยความก้าวหน้าศูนย์ราชการเฉลิมพระเกียรติฯ โซนซี เดินหน้างานก่อสร้างชั้นใต้ดิน คืบหน้ากว่า 40% เป็นไปตามแผนงาน
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จำกัด หรือ ธพส. เปิดเผยว่า จากสถานการณ์การแพร่ระบาดของโรคติดเชื้อไวรัสโคโรนา 2019 ระลอกใหม่ ธพส. คำนึงถึงความปลอดภัยในการปฏิบัติงานของเจ้าหน้าที่และคนงานก่อสร้างโครงการศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ โซนซี จึงกำชับให้มีการปฏิบัติตามมาตรการในการป้องกันการแพร่ระบาดโควิด-19 พร้อมทั้งตรวจสอบเรื่องการเคลื่อนย้ายแรงงานอย่างเข้มงวด
ทั้งนี้ ภายหลังจากช่วงปีใหม่ที่ผ่านมา โครงการก่อสร้างศูนย์ราชการเฉลิมพระเกียรติ ฯ โซนซี ตระหนักและใส่ใจดูแลสุขภาวะของคนงานก่อสร้างทุกคนให้ปลอดภัยห่างไกลจากการระบาดของโรคให้มากที่สุด โดยได้เพิ่มความเข้มงวดในการตรวจคัดกรองคนงานและเจ้าหน้าที่ที่เดินทางกลับเข้าทำงาน จำนวน 1,107 คน ด้วยการตรวจวัดอุณหภูมิ ตรวจสอบประวัติการเดินทาง จำกัดให้อยู่เฉพาะภายในพื้นที่พักอาศัยและพื้นที่ทำงานที่จัดเตรียมไว้เท่านั้น รวมทั้งจัดให้มีจุดบริการเจลแอลกอฮอล์ล้างมือ และกำหนดให้สวมหน้ากากอนามัยตลอดเวลา นอกจากนี้ คนงานและเจ้าหน้าที่ทุกคนต้องเข้าร่วมประชุมเตรียมงานทุกเช้า เพื่อให้ข้อมูลการปฏิบัติตนอย่างถูกต้องตามมาตรการป้องกันการแพร่ระบาดโควิด-19 อย่างเคร่งครัด พร้อมตรวจเช็คสุขภาพเป็นประจำทุกสัปดาห์
ปัจจุบัน โครงการศูนย์ราชการเฉลิมพระเกียรติ ฯ โซนซี อยู่ระหว่างการดำเนินงานก่อสร้างชั้นใต้ดิน มีความคืบหน้ากว่า 40% ซึ่งเป็นไปตามแผนงานที่คาดการณ์ไว้ และพร้อมเปิดให้บริการได้ภายในปี 2566
วันศุกร์ที่ 22 มกราคม 2564
นายกรัฐมนตรีหารือทางโทรศัพท์นายกรัฐมนตรีลาวแสดงความยินดีในโอกาสได้รับเลือกเป็นเลขาธิการใหญ่คณะบริหารงานศูนย์กลางพรรคประชาชนปฏิวัติลาว
นายกรัฐมนตรีหารือทางโทรศัพท์นายกรัฐมนตรีลาวแสดงความยินดีในโอกาสได้รับเลือกเป็นเลขาธิการใหญ่คณะบริหารงานศูนย์กลางพรรคประชาชนปฏิวัติลาว
วันนี้ (22 มกราคม 2564) เวลา 10.00 น. ณ ห้องโดม ชั้น 2 ตึกไทยคู่ฟ้า ทำเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม หารือทางโทรศัพท์กับนายทองลุน สีสุลิด (H.E. Mr. Thongloun Sisoulith) นายกรัฐมนตรีสาธารณรัฐประชาธิปไตยประชาชนลาว เพื่อแสดงความยินดีในโอกาสที่นายกรัฐมนตรีทองลุน ได้รับเลือกให้ดำรงตำแหน่งเลขาธิการใหญ่ คณะบริหารงานศูนย์กลางพรรคประชาชนปฏิวัติลาว โดยนายอนุชา บูรพชัยศรี โฆษกประจำสำนักนายกรัฐมนตรี ได้กล่าวสรุปสาระสำคัญการหารือดังนี้
นายกรัฐมนตรีแสดงความยินดีกับการประชุมใหญ่ผู้แทนทั่วประเทศ ครั้งที่ 11 ของพรรคประชาชนปฏิวัติลาวที่สำเร็จลุล่วงด้วยดี และขอแสดงความยินดีกับท่านทองลุนที่ได้รับเลือกเป็นเลขาธิการใหญ่คณะบริหารงานศูนย์กลางพรรคประชาชนปฏิวัติลาว ซึ่งแสดงให้เห็นถึงความไว้วางใจที่ท่านได้รับจากสมาชิกพรรคประชาชนปฏิวัติลาว เป็นเสียงสะท้อนที่สำคัญอันเป็นผลจากความสำเร็จในการบริหารประเทศของท่านตลอดระยะเวลาที่ผ่านมา และเชื่อมั่นว่าท่านจะนำพาสาธารณรัฐประชาธิปไตยประชาชนลาวให้มีความเจริญรุ่งเรือง ประชาชนมีความเป็นอยู่ที่ดีขึ้น
นายกรัฐมนตรีลาวขอบคุณที่นายกรัฐมนตรีไทยแสดงความยินดี ไทย-ลาวนับเป็นมิตรประเทศที่มีความสัมพันธ์ที่ดีต่อกันเสมอมา ยืนยันจะสานต่อความสัมพันธ์ไทย-ลาวด้วยความมุ่งมั่น ต่อไป ในช่วงเวลาที่มีการแพร่ระบาดของโรคโควิด-19 ทำให้การเดินทางไปมาหาสู่กันเป็นไปได้ยาก แต่มีความปรารถนาดีต่อกันเสมอ
นายกรัฐมนตรีชื่นชมความสัมพันธ์ระหว่างไทยและลาวมาตลอดว่าเป็นมิตรประเทศที่มีความใกล้ชิด แน่นแฟ้น มายาวนาน ซึ่งทั้งสองฝ่ายได้เห็นชอบร่วมกันที่จะจัดกิจกรรมเฉลิมฉลองในโอกาสครบรอบ 70 ปี การสถาปนาความสัมพันธ์ทางการทูตระหว่างกัน ในรูปแบบที่สามารถดำเนินการได้ในปี 2564 นี้ และมอบหมายให้รัฐมนตรีว่าการกระทรวงการต่างประเทศของทั้งสองฝ่ายพิจารณากิจกรรมเฉลิมฉลองฯ เพื่อให้เป็นที่รับรู้ของสาธารณชนผ่านช่องทางต่างๆ
ในโอกาสนี้ ทั้งสองฝ่ายพร้อมให้ความร่วมมืออย่างใกล้ชิดในการดูแลการเดินทางข้ามแดนระหว่างไทย-ลาวเพื่อควบคุมการแพร่ระบาดของโรคโควิด-19 ด้วย
วันศุกร์ที่ 22 มกราคม 2564
‘บิ๊กป้อม’ห่วงแรงงาน กำชับ เร่งช่วยเหลือลูกจ้างตกงานจากโควิดให้ได้สิทธิครบโดยเร็ว
พล.อ.ประวิตร วงษ์สุวรรณ รองนายกรัฐมนตรี ประธานการประชุมเพื่อตรวจเยี่ยมมอบนโยบาย
และติดตามผลการดำเนินงานของกระทรวงแรงงาน เผย ห่วงใยพี่น้องแรงงานทุกคน กำชับ ผู้บริหารกระทรวงแรงงานแรงงาน เร่งช่วยเหลือลูกจ้างจากผลกระทบโควิด – 19 ตามมาตรการให้ได้รับสิทธิ
เมื่อวันที่ 22 มกราคม 2564 เวลา 10.00 น. ที่ห้องประชุม ชั้น 5 อาคารกระทรวงแรงงาน พล.อ.ประวิตร วงษ์สุวรรณ รองนายกรัฐมนตรี เป็นประธานการประชุมเพื่อตรวจเยี่ยมมอบนโยบายและติดตามผลการดำเนินงานของกระทรวงแรงงาน โดยมีนายสุชาติ ชมกลิ่น รัฐมนตรีว่าการกระทรวงแรงงาน ศาสตราจารย์นฤมล ภิญโญสินวัฒน์ รัฐมนตรีช่วยว่าการกระทรวงแรงงาน นายสุทธิ สุโกศล ปลัดกระทรวงแรงงานพร้อมด้วยผู้บริหารระดับสูงกระทรวงแรงงาน ให้การต้อนรับ โดยรองนายกรัฐมนตรี กล่าวว่า จากสถานการณ์การแพร่ระบาดของโรคโควิด -19 ขอขอบคุณ ข้าราชการ เจ้าหน้าที่กระทรวงแรงงานทุกท่าน ที่ร่วมแรงร่วมใจให้ความช่วยเหลือผู้ได้รับผลกระทบจากโรคโควิด -19 อย่างเต็มความสามารถ สิ่งสำคัญคือ ต้องร่วมกันป้องกันไม่ให้เกิดการแพร่ระบาดของโรคโควิด -19 ในวงกว้าง และบูรณาการร่วมกับหน่วยงานที่เกี่ยวข้อง ขอเน้นย้ำการทำงานเพิ่มเติมในประเด็นต่างๆ ดังนี้ 1) การเฝ้าระวัง และการป้องกันการแพร่ระบาดในกลุ่มแรงงานต่างด้าว ชะลอการนำเข้าแรงงานต่างด้าว และการบริหารจัดการแรงงานต่างด้าวภายในประเทศ ให้มีประสิทธิภาพ 2) กำหนดมาตรการผ่อนผันแรงงานต่างด้าว 3 สัญชาติ ตามมติคณะรัฐมนตรี เมื่อวันที่ 29 ธันวาคม 2563 ให้มีความรัดกุมในทุกขั้นตอน เพื่อยับยั้งการแพร่ระบาดของโรคโควิด – 19 3) กำหนดมาตรการเฝ้าระวัง ตรวจสอบ คัดกรองโรคโควิด – 19 ให้ครอบคลุม ในทุกสถานประกอบการ 4) เร่งรัด ให้ความช่วยเหลือ ผู้ได้รับผลกระทบจากการแพร่ระบาดของโรคโควิด -19 ให้ทันต่อสถานการณ์ 5) กำหนดมาตรการ ให้ความช่วยเหลือ เพื่อรักษาสภาพการจ้างงาน และส่งเสริมการจ้างงาน ให้ครอบคลุม ทั้งแรงงานในระบบ และนอกระบบ รวมทั้งให้มีมาตรการช่วยเหลือในเรื่องของการฝึกอาชีพ เพื่อยกระดับทักษะฝีมือ และหางานให้ทำอย่างรวดเร็วที่สุด 6) ยกระดับการป้องกันและแก้ไขปัญหาการค้ามนุษย์ สู่ Tier 1 เพื่อให้เป็นตามมาตรฐานสากลและองค์การระหว่างประเทศ 7) สำหรับการขยายตลาดแรงงานในต่างประเทศวันนี้ได้ Video Conference ไปยังสำนักงานแรงงานในต่างประเทศด้วย เพื่อเป็นการส่งเสริมการจ้างงานขอให้สำนักงานแรงงานในต่างประเทศหาตำแหน่งงานว่าง เพื่อรองรับแรงงานไทยที่จะไปทำงานในต่างประเทศให้มีรายได้และขับเคลื่อนเศรษฐกิจของประเทศหลังสถานการณ์โรคโควิด – 19 คลี่คลาย8) มาตรการช่วยเหลือและเยียวยาผู้ว่างงานขอให้เร่งรัดการจ่ายสิทธิประโยชน์กรณีว่างงานให้แก่ผู้ประกันตนที่ได้รับผลกระทบให้ครบถ้วนไม่ตกหล่น รวมทั้งให้มีมาตรการช่วยเหลือในเรื่องของการฝึกอาชีพ เพื่อยกระดับทักษะฝีมือและหางานให้ทำอย่างเร็วที่สุด 9) ให้ดูแลและเร่งรัดดำเนินการชดเชยการขาดรายได้ของแรงงาน
“ผมขอเป็นกำลังใจในการขับเคลื่อนมาตรการต่างๆ ขอให้กลุ่มแรงงาน และเจ้าหน้าที่ของกระทรวงแรงงาน ปลอดภัยจากโรคโควิด -19 เพื่อร่วมกันพัฒนาประเทศ ร่วมมือ ร่วมใจ ขับเคลื่อนตามนโยบายของรัฐบาล “เราจะไม่ทิ้งใครไว้ข้างหลัง”พล.อ.ประวิตร กล่าวในท้ายสุด
วันศุกร์ที่ 22 มกราคม 2564
“พุทธิพงษ์” ร่วมเวที รัฐมนตรีอาเซียนด้านดิจิทัล ครั้งที่ 1 ภายใต้หัวข้อ “อาเซียน : ประชาคมที่เชื่อมโยงกัน ด้วยดิจิทัล” ผ่านการประชุมทางไกล
“พุทธิพงษ์” ร่วมเวที รัฐมนตรีอาเซียนด้านดิจิทัล ครั้งที่ 1 ภายใต้หัวข้อ “อาเซียน : ประชาคมที่เชื่อมโยงกัน ด้วยดิจิทัล” ผ่านการประชุมทางไกล
เมื่อวันที่ 21 มกราคม 2564 นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม ในฐานะหัวหน้าคณะผู้แทนไทย เข้าร่วมการประชุม รัฐมนตรีอาเซียนด้านดิจิทัล ครั้งที่ 1 (The First ASEAN Digital Ministers’ Meeting : ADGMIN) ผ่านระบบการประชุมทางไกล ซึ่งจัดขึ้นภายใต้หัวข้อหลัก “อาเซียน : ประชาคมที่เชื่อมโยงกัน ด้วยดิจิทัล” หรือ “ASEAN – a Digitally Connected Community” โดยมีรัฐมนตรีดิจิทัล จากประเทศสมาชิกอาเซียน 10 ประเทศ และรองเลขาธิการอาเซียนเข้าร่วม โดยมีมาเลเซีย ทำหน้าที่ประธานการประชุมฯ ทั้งนี้การประชุม ADGMIN ครั้งที่ 1 ถือเป็นการประชุมครั้งแรกของการเปลี่ยนผ่านจากการประชุมรัฐมนตรีอาเซียนด้านโทรคมนาคมและเทคโนโลยีสารสนเทศ (TELMIN) เป็นด้านดิจิทัล ซึ่งเป็นข้อริเริ่มของไทย โดยที่ประชุมรัฐมนตรีครั้งนี้ได้มีการรับรองแผนแม่บทอาเซียนด้านดิจิทัล ค.ศ. 2025 (ASEAN Digital Masterplan 2025: ADM 2025) โดยมุ่งให้อาเซียนบรรลุวิสัยทัศน์ ในการเป็นประชาคมชั้นนำด้านดิจิทัลที่ขับเคลื่อนด้วยเทคโนโลยี บริการดิจิทัล และระบบนิเวศ ที่ปลอดภัย ซึ่งถือเป็นทิศทางเชิงกลยุทธ์ในอีก 5 ปีข้างหน้า
โอกาสนี้ รัฐมนตรีว่าการกระทรวงฯ ได้ร่วมแลกเปลี่ยนวิสัยทัศน์เชิงนโยบายด้านการพัฒนาเทคโนโลยีสารสนเทศของไทยในหัวข้อ อาเซียน : ประชาคมที่เชื่อมโยงกันด้วยดิจิทัล โดยเน้นย้ำถึง การรับมือกับสถานการณ์โควิด – 19ด้วยการประยุกต์ใช้เทคโนโลยีและเครื่องมือด้านดิจิทัลในการควบคุมการแพร่ระบาดของโรค การบูรณาการด้านดิจิทัลร่วมกันระหว่างภาครัฐและเอกชน เพื่อยกระดับศักยภาพในการผลิตและโอกาสในการดำเนินธุรกิจอย่างครอบคลุม โดยเฉพาะ SMEs และ MSMEs ซึ่งถือเป็นรากฐานของภูมิภาคอาเซียน โดยที่ไทยตระหนักถึงความสำคัญของความร่วมมือด้านความมั่นคงปลอดภัย ไซเบอร์ในภูมิภาคอาเซียน
พร้อมกันนี้ ในประเด็นของการรับมือกับการระบาดของโควิด - 19 มาเลเซีย ประธานการประชุมฯ ได้กล่าวชื่นชมประเทศไทย โดยเฉพาะอาสาสมัครสาธารณสุขประจำหมู่บ้านซึ่งเป็นตัวอย่างที่ดีในการรับมือกับการแพร่ระบาดของโควิด – 19
***********************
วันศุกร์ที่ 22 มกราคม 2564
กระทรวงยุติธรรมร่วมลงนามบันทึกข้อตกลงความร่วมมือ (MOU) กับสำนักงานศาลยุติธรรม เพื่อเชื่อมโยงแลกเปลี่ยนข้อมูลระหว่างหน่วยงานในกระบวนการยุติธรรม
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ร่วมลงนามบันทึกข้อตกลงความร่วมมือ (MOU) การดำเนินงานของศูนย์แลกเปลี่ยนข้อมูลกระบวนการยุติธรรม (Data Exchange Center : DXC) ระหว่างสำนักงานศาลยุติธรรมและกระทรวงยุติธรรม
ในวันพฤหัสบดีที่ ๒๑ มกราคม ๒๕๖๔ เวลา ๑๑.๐๐ น.​
ณ ห้องประชุมศาลอาญา อาคารศาลอาญา ชั้น ๑๐
แขวงจอมพล เขตจตุจักร กรุงเทพมหานคร
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม​
ร่วมลงนามบันทึกข้อตกลงความร่วมมือ (MOU) การดำเนินงานของศูนย์แลกเปลี่ยนข้อมูล
กระบวนการยุติธรรม (Data Exchange Center : DXC)
ระหว่างสำนักงานศาลยุติธรรมและกระทรวงยุติธรรม
โดยมี นายพงษ์เดช วานิชกิตติกูล เลขาธิการสำนักงานศาลยุติธรรม
นายศุภกิจ แย้มประชา รองเลขาธิการสำนักงานศาลยุติธรรม
และพันตำรวจโท พงษ์ธร ธัญญสิริ ผู้อำนวยการสำนักงานกิจการยุติธรรม ร่วมลงนาม
เพื่อเชื่อมโยงแลกเปลี่ยนข้อมูลระหว่างหน่วยงานในกระบวนการยุติธรรม
โอกาสนี้ ปลัดกระทรวงยุติธรรม​ กล่าวใจความสำคัญตอนหนึ่งว่า
กระทรวงยุติธรรม ได้จัดตั้งศูนย์แลกเปลี่ยนข้อมูลกระบวนการยุติธรรม หรือ DXC ขึ้น เพื่อจัดทำระบบ
ให้มีการเชื่อมโยงและแลกเปลี่ยนข้อมูลระหว่างหน่วยงานในกระบวนการยุติธรรมขึ้น
เพื่อสนับสนุนการอำนวยความยุติธรรมให้แก่ประชาชน ซึ่งการดำเนินงานของศูนย์ DXC ตลอดระยะเวลา
กว่า ๑๐ ปี จนถึงปัจจุบันได้มีหน่วยงานเข้าร่วมเป็นเครือข่ายทั้งสิ้น ๒๕ หน่วยงาน รวม ๔๑ ฐานข้อมูล
สำหรับการลงนามบันทึกข้อตกลงความร่วมมือในครั้งนี้ กระทรวงยุติธรรมมุ่งส่งเสริมให้เกิดประโยชน์กับผู้ปฏิบัติงานของสำนักงานศาลยุติธรรม ในการเข้าถึงข้อมูลที่มีการแลกเปลี่ยนกับหน่วยงานต่างๆ ในการสืบค้นข้อมูลบนระบบ DXC เพื่อประกอบการพิจารณาและสนับสนุนดำเนินการตามอำนาจหน้าที่ของสำนักงาน
ศาลยุติธรรม ก่อให้เกิดการบูรณาการตามนโยบายของรัฐบาลในการแลกเปลี่ยนข้อมูลกระบวนการยุติธรรม และจะทำให้ภาพของการเชื่อมโยงข้อมูลมีความครบถ้วน สมบูรณ์มากยิ่งขึ้น ตั้งแต่กระบวนการเริ่มต้น กระบวนการสนับสนุน กระบวนการดำเนินคดี กระบวนการพิจารณาพิพากษาคดี
ไปจนถึงกระบวนการบังคับโทษ ทั้งนี้ เพื่อประโยชน์ของกระบวนการยุติธรรมในภาพรวมต่อไป
วันศุกร์ที่ 22 มกราคม 2564
ปลัดวธ.บันทึกเทปรายการ “เล่าเรื่องไทยๆ กับ สายสวรรค์ ขยันยิ่ง”
ปลัดวธ.บันทึกเทปรายการ “เล่าเรื่องไทยๆ กับ สายสวรรค์ ขยันยิ่ง”
วันที่ ๒๑ มกราคม ๒๕๖๔ เวลา ๑๐.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม บันทึกเทปรายการ“เล่าเรื่องไทยๆ กับ สายสวรรค์ ขยันยิ่ง” โดยมีผู้บริหารกระทรวงวัฒนธรรม และเจ้าหน้าที่ที่เกี่ยวข้อง ร่วมชมการบันทึกเทป ณ บริเวณห้องโถง ชั้น ๑ กระทรวงวัฒนธรรม
โดยรายการจะออกอากาศระหว่างเดือนมกราคม - มีนาคม ๒๕๖๔ ทางสถานีโทรทัศน์ช่อง ๓ HD (๓๓)
วันศุกร์ที่ 22 มกราคม 2564
ตอบข้อสงสัย เกษตรกร ต้องลงทะเบียน “เราชนะ” หรือไม่?
...
กรณีมีข้อสงสัยเกี่ยวกับผู้ประกอบอาชีพเกษตรกร
ว่าจะต้องลงทะเบียนเข้าร่วมโครงการ “เราชนะ”
เพื่อรับเงินช่วยเหลือ 3,500 บาท/เดือน เป็นเวลา 2 เดือนหรือไม่?
.
เรื่องนี้กระทรวงการคลังได้ออกมาเคลียร์ชัดว่า
เกษตรกรถือเป็นหนึ่งในผู้ประกอบอาชีพอิสระ
ดังนั้น จึงอยู่ในข่ายที่จะได้รับเงินเยียวยา
.
สำหรับเกษตรกรที่ถือบัตรสวัสดิการฯ
หรือเข้าร่วมโครงการคนละครึ่ง
หรือ โครงการเราเที่ยวด้วยกัน มาแล้ว
กลุ่มนี้ไม่จำเป็นต้องลงทะเบียนใหม่
โดยเงินจะโอนเข้าตามช่องทางและวันที่กำหนด
.
แต่ถ้าเป็นเกษตรกรที่ไม่เคยลงทะเบียน
โครงการใด ๆ ของรัฐมาก่อน
หรือไม่มีชื่อในระบบฐานข้อมูลของรัฐ
จะต้องลงทะเบียนเข้าร่วมโครงการผ่าน www.เราชนะ .com
.
เหตุผลที่ต้องให้เกษตรกรที่ไม่อยู่ในฐานข้อมูลภาครัฐ
ลงทะเบียน "เราชนะ" ในครั้งนี้
ทั้งที่การเยียวยาในโครงการเราไม่ทิ้งกัน ที่ผ่านมา
ไม่ต้องมาลงทะเบียน เพราะใช้ข้อมูลการขึ้นทะเบียนเกษตรกร
ของกระทรวงเกษตรและสหกรณ์
.
ก็เพราะว่า ฐานข้อมูลของกระทรวงเกษตรฯ นั้น
เป็นฐานข้อมูลครัวเรือน ไม่ใช่รายบุคคล
ดังนั้น เพื่ออัพเดทข้อมูลรายตัวเกษตรกรที่ได้รับผลกระทบ
จึงต้องลงทะเบียนใหม่อีกครั้ง
เพื่อให้สามารถเยียวยาเกษตรกรได้อย่างตรงจุด
#ไทยคู่ฟ้า#รวมไทยสร้างชาติ#ร่วมต้านโควิด19
-------------------